Sosialististen Neuvostotasavaltojen Liiton hallituksen sähke Kansainliiton pääsihteerille 5.12.1939
Sosialististen Neuvostotasavaltojen Liiton hallituksen sähke Kansainliiton pääsihteerille 5.12.1939

Sosialististen Neuvostotasavaltojen Liiton hallituksen ohjeiden mukaisesti minulla on kunnia ilmoittaa Teille hallituksemme katsovan, että ehdotuksenne kutsua koolle Kansainliiton neuvosto (9.12) ja yleiskokous (11.12) herra Rudolf Holstin aloitteen mukaisesti ja peruskirjan 11. artiklan ı luvun nojalla ei ole oikeutettu.

Neuvostotasavaltojen Liitto ei ole sodassa Suomen kanssa eikä uhkaile Suomen valtiota sodalla. Siis viittaus 11. artiklan ı lukuun on epäoikeutettu. Neuvostoliitolla on ystävälliset suhteet Suomen Demokraattiseen Tasavaltaan, jonka hallituksen kanssa se allekirjoitti 2.12.1939 ystävyys- ja yhteistyösopimuksen. Tämä sopimus sisälsi kaikki ne asiat, joista Neuvostoliiton hallitus oli turhaan keskustellut Suomen edellisen, nyt vallasta luopumeen hallituksen kanssa.

Julistuksessaan 1.12.1939 Suomen Demokraattisen Tasavallan hallitus on pyytänyt Neuvostoliiton hallitukselta aseellista apua, jotta yhteisvoimin pystyttäisiin mahdollisimman nopeasti poistamaan se erittäin vaarallinen sotapesäke, jonka Suomen aikaisemmat vallanpitäjät ovat luoneet. Näin ollen herra Rudolf Holstin vetoomus Kansainliitolle ei voi oikeuttaa neuvoston eikä yleiskokouksen koolle kutsumista, erityisesti siitä syystä, ettei henkilöitä, joiden nimessä herra Holsti on vedonnut Kansainliittoon, voida pitää Suomen kansan valtuutettuina.

Jos Kansainliiton neuvosto ja yleiskokous huolimatta em. tärkeistä näkökohdista kutsutaan koolle harkitsemaan herra Holstin vetoomusta, Neuvostoliiton edustaja ei voi ottaa osaa näihin kokouksiin. Tämä päätös on tehty myös siksi, että pääsihteerin tiedonannossa, joka koski neuvoston ja yleiskokouksen koolle kutsumista, oli toistettu herra Holstin kirje, joka oli täynnä Neuvostoliiton hallituksen vastaisia herjauksia ja luokkauksia. Tällainen menettely on ristiriidassa Neuvostoliitolle kuuluvan kunnoituksen kanssa.

MOLOTOV
Asiakirjat